Ricky Skaggs

Ricky Skaggs (født 18. juli 1954) er en amerikansk sanger, musiker, producer og arrangør fra Cordell i Kentucky i USA. Han var et tidlig talent innen bluegrass, på mandolin og er også gitarist. I 1982 ble han tatt opp i Grand Ole Opry som den yngste til da. Siden 1981 har Skaggs vunnet en lang rekke rekke priser og er antagelig den mest populære av alle nålevende bluegrassmusikere. Ved en nettavstemning om alle tiders beste bluegrassartister og -grupper i 2017 kom han på tredjeplass, etter avdøde Flatt & Scruggs og Bill Monroe. Han spiller også annen countrymusikk, gospelmusikk og musikk inspirert av sigøynerjazz. Siden før 1997 har han ledet bluegrassgruppen Kentucky Thunder, men har både før og etter han opprettet denne gruppen spilt i en rekke andre grupper og med en rekke andre artister.


== Vidunderbarnet ==
Som femåring fikk Ricky Skaggs en mandolin av faren Hobart. Foreldrene var aktive musikere, og familien kalte seg Skaggs Family. Som seksåring fikk Ricky opptre sammen med den største mandolinisten av alle, «gudfaren av bluegrass», Bill Monroe. Året etter hadde han en TV-opptreden med Flatt & Scruggs. Dermed hadde Ricky Skaggs allerede opptrådt sammen med tidens største stjerner innen bluegrass.


== Fra gruppe til gruppe ==
I slutten av 1960-årene begynte Skaggs å opptre i radioshow sammen med Whitley-brødrene Keith (gitar) og Dwight (banjo). De unge talentene fra Kentucky ble lagt merke til. The Stanley Brothers, med støttegruppen Clinch Mountain Boys, hadde spilt bluegrass siden 1946 og var en av de aller første bluegrassgruppene. I 1966 ble gruppen alvorlig svekket ved Carter Stanleys tidlige død. Hans bror Ralph tok i 1970 kontakt med Skaggs og Keith Whitley, som dermed ble med i Stanleys gruppe. Det var deres debut som profesjonelle musikere.
Senere ble Skaggs med i en gruppe fra Washington D.C. med røtter tilbake til 1950-tallet, Country Gentlemen, hvor han spilte fele. Han spilte også i J. D. Crowes New South. I 1976 startet han sin egen gruppe, Boone Creek, med «progressiv bluegrass», som i motsetning til Stanley-brødrenes (og Bill Monroes) strengt akustiske tradisjonelle bluegrass også bruker elektriske instrumenter. Skaggs fant også inspirasjon i Django Reinhardts sigøynerjazz. En annen inspirasjonskilde var Vassar Clements (1928-2005), en allsidig musiker og en virtuos på fele, som forsøkte å fusjonere bluegrass, jazz og swing i en form for «hillbilly jazz». Til ære for ham komponerte Skaggs instrumentalen «Missing Vassar» i 2006.
Ricky Skaggs' ry vokste utover i 1980-årene. Når han i denne perioden gikk fra gruppe til gruppe, var det også fordi han var etterspurt. I 1981 vant han sin første pris, som årets beste nye vokalist hos Academy of Country Music. I 1982 ble han medlem av Grand Ole Opry, som den yngste til da. I 1980 ble han med i Emmylou Harris' Hot Band, hvor han skrev arrangementet for bluegrass–roots-albumet Roses in the Snow, en av Harris' største suksesser. I tillegg sang han og spilte fele og mandolin i gruppen. En annen samarbeidspartner var familiegruppen The Whites, etter at Skaggs i 1981 giftet seg med Sharon White. Hennes søster Cheryl og deres far Buck utgjorde resten av gruppen. Både med og uten Skaggs har The Whites operert i skjæringspunktet mellom gospel og bluegrass.
Også i voksen alder spilte Skaggs flere ganger med Bill Monroe, og også med Earl Scruggs. I 1990 ble Are You Lost In Sin og He'll Take You In innspilt av Monroe, Skaggs, Ralph Stanley og fem andre. I 1994 deltok Skaggs i en annen gruppe, som opptrådte i Opry – med bl.a. Scruggs og Oprys yngste medlem noensinne, Alison Krauss. Skaggs har også spilt med Alison Krauss og hennes gruppe Union Station; de to har også spilt med The Whites.


== Produceren ==
I 1990-årene opprettet Skaggs sitt eget plateselskap, Skaggs Family (etter navnet på den gamle familiegruppen).


== Bluegrass med Kentucky Thunder ==


=== Tilbake til røttene ===
Skaggs' nye gruppe Kentucky Thunder fremførte blant annet Monroes klassiker «Uncle Pen», hvor Skaggs og Monroe danset og sang duett. Skaggs spilte en hovedrolle i minnehøytiden etter Monroes død. I 1998 fikk Skaggs utgitt det første albumet med Kentucky Thunder, Bluegrass Rules!
Ricky Skaggs er kjent som en energisk musiker og en «dynamisk tenor». I 1986 ble Skaggs' musikk kalt «høyoktan amerikansk country & western» i NRK P1. Skaggs er blant de få som klarer å spille og synge i et tempo på 180 bpm (beats per minute), og samtidig fremføre tekstene klart og tydelig.


=== Kentucky Thunder ===
I årene 1998–2006 vant Skaggs og hans gruppe syv Grammy-priser og ni IBMA-priser (International Bluegrass Music Association). I 1981 begynte Skaggs å spille med en 21 år eldre felemester fra North Carolina som fagmannen Monroe berømmet som «the truest fiddler he had ever heard» – Bobby Hicks. Denne prisbelønnede musikeren hadde en fortid hos Monroe i flere perioder fra 1953, året før Skaggs ble født. Senere spilte han blant annet med Porter Wagoner. Nå spilte han med Skaggs til 2004, avbrutt av noen opptredender hos Monroe. En annen musiker var gitaristen Bryan Sutton, som ti ganger har vunnet IBMAs pris som årets gitarist siden 2000. Han er særlig kjent for å ha perfeksjonert «flatpicking»-


=== Skaggs' modus operandi ===
Skaggs er som regel også gruppens vokalist, med en tenor dypere enn hos for eksempel Bill Monroe og Bobby Osborne blant de klassiske bluegrassangerne – mens Lester Flatt sang med dypere stemme enn Skaggs. I samspill med Alison Krauss har han overlatt vokalen til henne. Som vanlig i tradisjonell bluegrass synges refrenget som regel trestemt. I gospelsangene legger gruppen større vekt på koringen. Skaggs spiller gospel-bluegrass både med The Whites, Kentucky Thunder og andre.
En tradisjonell bluegrassgruppe spiller med banjo, fele, gitar, mandolin og kontrabass. Felespilleren og bassisten deltar sjelden i sangen. Mellom hvert vers spilles som regel en solo etter tur med fele, banjo og mandolin – men ikke alltid i samme rekkefølge. Som Monroe har Skaggs ofte hatt flere enn fire medspillere. Men mens Monroe ved slike anledninger ofte plusset på med en ekstra felespiller, har Skaggs forsterket gruppen med flere gitarister, vanligvis tre – noe som flere eksperter på bluegrass har funnet påfallende. Ved en opptreden i Dollywood 2008 hadde gruppen fire gitarister Skaggs har ofte selv spilt gitar og overlatt mandolinspillet til en annen. Med sin nåværende gruppe (2017) spiller han derimot mandolin.
Kentucky Thunder består nå av: Paul Brewster (tenor, rytmegitar), Scott Mulvahill (bassvokal, kontrabass), Russ Carson (banjo), Jake Workman (gitar), Mike Barnett (fele) og Dennis Parker (baryton, gitar). Ironisk nok kommer ingen i Kentucky Thunder fra Kentucky.
Skaggs har også spilt med Ashley Monroe, en countryvokalist uten slektskap med Bill Monroe.


== Familieliv ==
For en mann som Ricky Skaggs kan familielivet knapt skilles fra musikken. Han har vært gift to ganger. I 1971 møtte han Brenda Stanley, kusine av Skaggs' daværende sjef Ralph Stanley. De fikk to barn, Andrew og Mandy. I 2002 ble Andrew far, og Skaggs følgelig bestefar.I august 1981 giftet Skaggs seg med Sharon White i gruppen The Whites De har datteren Molly Kate og sønnen Lucas. Etter et omfattende musikkstudium er datteren blitt en velskolert og allsidig musiker, som både opptrer med faren og uavhengig av ham. Hennes interessefelt spenner fra klassisk musikk til blues, keltisk musikk, country, folk og bluegrass. Selv opptrer hun særlig som vokalist og pianist. Lucas spiller av og til gitar med familien.


== Priser ==
Ricky Skaggs har vunnet en lang rekke priser, både alene og med Kentucky Thunder eller andre artister.


=== Grammy Awards ===
1983 Best Country Instrumental Performance: New South (J. D. Crowe, Jerry Douglas, Todd Phillips, Tony Rice, Ricky Skaggs) for Fireball
1984 Best Country Instrumental Performance: Ricky Skaggs for Wheel Hoss
1986 Best Country Instrumental Performance (Orchestra, Group or Soloist): Ricky Skaggs for Raisin' The Dickins
1991 Best Country Vocal Collaboration: Ricky Skaggs, Steve Wariner & Vince Gill for Restless
1999 Best Bluegrass Album: Ricky Skaggs and Kentucky Thunder for Bluegrass Rules!
1998 Best Country Collaboration with Vocals: Clint Black, Joe Diffie, Merle Haggard, Emmylou Harris, Alison Krauss, Patty Loveless, Earl Scruggs, Ricky Skaggs, Marty Stuart, Pam Tillis, Randy Travis, Travis Tritt & Dwight Yoakam for Same Old Train
2000 Best Bluegrass Album: Ricky Skaggs and Kentucky Thunder for Ancient Tones
2000 Best Southern, Country, or Bluegrass Gospel Album: Ricky Skaggs and Kentucky Thunder for Soldier Of The Cross
2003 Best Country Performance By A Duo or Group With Vocal: Ricky Skaggs and Kentucky Thunder for A Simple Life
2004 Best Bluegrass Album: Ricky Skaggs and Kentucky Thunder for Brand New Strings
2006 Best Bluegrass Album: Ricky Skaggs and Kentucky Thunder for Instrumentals
2006 Best Musical Album For Children, «Songs From The Neighborhood, The Music Of Mr. Rogers»
2008 Best Southern, Country, or Bluegrass Gospel Album: Ricky Skaggs and The Whites for Salt Of The Earth
2009 Best Bluegrass Album Honoring The Fathers Of Bluegrass 1946 & 47


=== CMA (Country Music Association) Awards ===
1982 Male Vocalist of the Year: Ricky Skaggs
1982 Horizon Award: Ricky Skaggs
1983 Instrumental Group of the Year: Ricky Skaggs Band
1984 Instrumental Group of the Year: Ricky Skaggs Band
1985 Entertainer of the Year: Ricky Skaggs
1985 Instrumental Group of the Year: Ricky Skaggs Band
1987 Vocal Duo of the Year: Ricky Skaggs & Sharon White
1991 Vocal Event of the Year (with Mark O'Connor & New Nashville Cats)


=== ACM (Academy of Country Music) Awards ===
1981 Top New Male Vocalist of the Year: Ricky Skaggs
1982 Band of the Year - Touring: Ricky Skaggs Band
1983 Band of the Year - Touring: Ricky Skaggs Band
1984 Band of the Year - Touring: Ricky Skaggs Band
1984 Specialty Instrument: Ricky Skaggs (Mandolin)
1985 Band of the Year - Touring: Ricky Skaggs Band
1986 Band of the Year - Touring: Ricky Skaggs Band
1987 Specialty Instrument: Ricky Skaggs


=== IBMA (International Bluegrass Music Association) Awards ===
1998 Instrumental Group Of The Year: Ricky Skaggs & Kentucky Thunder
1998 Album Of The Year: Ricky Skaggs & Kentucky Thunder for Bluegrass Rules!
1999 Instrumental Group Of The Year: Ricky Skaggs & Kentucky Thunder
2000 Instrumental Group Of The Year: Ricky Skaggs & Kentucky Thunder
2000 Instrumental Album Of The Year: David Grisman, Ronnie McCoury, Sam Bush, Frank Wakefield, Bobby Osborne, Jesse McReynolds, Ricky Skaggs & Buck White for Bluegrass Mandolin Extravaganza
2000 Recorded Event Of The Year: David Grisman, Ronnie McCoury, Frank Wakefield, Sam Bush, Bobby Osborne, Jesse McReynolds, Ricky Skaggs & Buck White for Bluegrass Mandolin Extravaganza
2002 Instrumental Group Of The Year: Ricky Skaggs & Kentucky Thunder
2003 Instrumental Group Of The Year: Ricky Skaggs & Kentucky Thunder
2004 Instrumental Group Of The Year: Ricky Skaggs & Kentucky Thunder
2005 Instrumental Group Of The Year: Ricky Skaggs & Kentucky Thunder
2006 Instrumental Group Of The Year: Ricky Skaggs & Kentucky Thunder
2008 Recorded Event of the Year: Everett Lilly & Everybody and Their Brother; Featuring Everett Lilly, Bea Lilly, Charles Lilly, Daniel Lilly, Mark Lilly, Marty Stuart, Rhonda Vincent, Billy Walker, Ronnie McCoury, Rob McCoury, David Ball, Charlie Cushman, Larry Stephenson, Joe Spivey, Eddie Stubbs, Jason Carter, Dickey Lee, Freddy Weller, Mike Bub, Rad Lewis, Andy May, Darrin Vincent, Marcia Campbell, Clay Rigdon, Eric Blankenship and Bill Wolfenbarger (artists); Charles Lilly & Bill Wolfenbarger (producers); Swift River Music
2012 Gospel Recorded Performance of the Year: «Singing as We Rise», Gibson Brothers with Ricky SkaggsBluegrassJournal.com Readers Poll: We Are Family; Jeff & Sheri Easter, The Lewis Family & The Easter Brothers (artists); Jeff & Sheri Easter (producers); Daywind Records


=== TNN/Music City News Country Awards ===
1982 Bluegrass Act Of The Year
1983 Bluegrass Act of the Year
1983 Star of Tomorrow
1984 Bluegrass Act of the Year
1988 Instrumentalist of the Year
1989 Instrumentalist of the Year
1990 Instrumentalist of the Year
1996 Vocal Collaboration of the Year (with Vince Gill & Patty Loveless)


=== Other Awards and Accomplishments ===
R&R Best New Artist
Billboard magazine's Artist of the Year
Musician Magazine- Voted One of the Top 100 Guitarists of the Century
Artist of the Decade- Listeners' Poll Award BBC Radio 2
CMT's 40 Greatest Men of Country Music rank No. 37 in 2003.
Judge for the 2nd annual Independent Music Awards
ACM's Cliffie Stone Pioneer Award 2012


== Referanser ==


== Eksterne lenker ==
Offisielt nettsted 
(en) Ricky Skaggs – kategori av bilder, video eller lyd på Commons 
(en) Ricky Skaggs på Internet Movie Database 
(en) Ricky Skaggs hos The Movie Database 
(en) Ricky Skaggs på Apple Music 
(en) Ricky Skaggs på Discogs 
(en) Ricky Skaggs på MusicBrainz 
(en) Ricky Skaggs på Spotify 
(en) Ricky Skaggs på Songkick 
(en) Ricky Skaggs på Last.fm 
(en) Ricky Skaggs på AllMusic 
Ricky Skaggs på Twitter 
Ricky Skaggs på Facebook 
Ricky Skaggs på Instagram 
Ricky Skaggs på YouTube